‘अक्षय-बिन्दु’ से ‘हिरण्य’ रूप होते हुये गर्भस्थ शिशु रूप में परिवर्तित होता है। इस अक्षय-बिन्दु से गर्भस्थ-शिशु तक के बीच जो कुछ भी क्रिया कलाप तथा रक्षा-व्यवस्था करनी पड़ती है, सब दायित्व ब्रह्मा जी पर होता है। नाभि-कमल अथवा मणिपूरक-चक्र ब्रह्मा जी का वास स्थान होता है और गर्भस्थ शिशु का क्षेत्र गर्भाशय होता है, जो ब्रह्मा जी के क्षेत्राधिकार में आता है। ब्रह्मा जी की शरीर रचना प्रक्रिया जैसे ही पूर्ण होती है, वैसे ही, बल्कि कुछ पूर्व से ही श्री विष्णु जी की रक्षा-व्यवस्था सम्बन्धी अपनी प्रक्रिया प्रारम्भ कर देते हैं।